Rusijos laikinoji vyriausybė

Rusijos laikinoji vyriausybė – laikinoji vyriausybė, perėmusi valdžią Rusijos imperijoje per 1917 m. Vasario revoliuciją ir nuversta per Spalio revoliuciją 1917 m. lapkričio 7 d.

 Pirmoji sudėtis 

Pirmosios sudėties laikinoji vyriausybė buvo sudaryta 1917 m. kovo 1 d. pagal Julijaus kalendorių (kovo 14 d. pagal Grigaliaus kalendorių).Малышева С. Ю. ВРЕМЕННОЕ ПРАВИТЕЛЬСТВО // Большая российская энциклопедия. Электронная версия (2016); https://bigenc.ru/domestic_history/text/2333601  Į jos sudėtį įėjo:

 Postas  Asmuo  Partija Ministras pirmininkas ir vidaus reikalų ministras  Georgijus Lvovas  nepartinis Užsienio reikalų ministras  Pavelas Miliukovas  kadetas Teisingumo ministras  Aleksandras Kerenskis  trudovikas, nuo kovo eseras Susisiekimo ministras  Nikolajus Nekrasovas  kadetas Prekybos ir pramonės ministras  Aleksandras Konovalovas  progresistas Švietimo ministras  Aleksandras Manuilovas  kadetas Karo ministras, laikinai einantis pareigas jūrų ministras  Aleksandras Gučkovas  oktiabristas Žemės ūkio ministras  Andrejus Šingariovas  kadetas Finansų ministras  Michailas Tereščenko  nepartinis Švenčiausiojo Sinodo oberprokuroras  Vladimiras Lvovas  centristas Valstybės kontrolierius  Ivanas Godnevas  oktiabristas Suomijos reikalų ministras  Fiodoras Rodyčevas  kadetas

Pirmosios sudėties laikinoji vyriausybė buvo suformuota kovo 1(14) d. Laikinojo Valstybės Dūmos komiteto tvarkos įvedimui Petrograde ir ryšiams su įstaigomis ir asmenimis. Kovo 2(15) d. jos įgaliojimus patvirtino Petrogrado darbininkų ir kareivių taryba.

Pirmosios sudėties laikinosios vyriausybės darbas baigėsi Balandžio krize, kai užsienio reikalų ministras Miliukovas balandžio 18 (gegužės 1) d. Sąjungininkams išsiuntė notą, kurioje teigė apie „visaliaudinį norą tęsti pasaulinį karą siekiant pergalės“, kuri išprovokavo neramumus. Krizė baigėsi atsistatydinus užsienio reikalų ir karo ministrams bei suformavus naujos sudėties laikinąją vyriausybę.

 Antroji sudėtis 

Antrosios sudėties laikinoji vyriausybė (pirmoji koalicinė vyriausybė) buvo sudaryta 1917 m. gegužės 5 d. pagal Julijaus kalendorių (gegužės 18 d. pagal Grigaliaus kalendorių). Į jos sudėtį įėjo:

 Postas  Asmuo  Partija Ministras pirmininkas ir vidaus reikalų ministras  Georgijus Lvovas  nepartinis Užsienio reikalų ministras  Michailas Tereščenko  nepartinis Teisingumo ministras  Pavelas Pereverzevas  trudovikas Susisiekimo ministras  Nikolajus Nekrasovas  kadetas Prekybos ir pramonės ministras  Aleksandras Konovalovas  progresistas Liaudies švietimo ministras  Aleksandras Manuilovas  kadetas Karo ministras ir jūrų ministras  Aleksandras Kerenskis  eseras Žemės ūkio ministras  Viktoras Černovas  eseras Finansų ministras  Andrejus Šingariovas  kadetas Pašto ir telegrafo ministras  Iraklijus Ceretelis  menševikas Darbo ministras  Matvejus Skobelevas  menševikas Maisto ministras  Aleksejus Pešechonovas  liaudies socialistas Valstybinės šalpos ministras  Dmitrijus Šachovskis  kadetas Švenčiausiojo Sinodo oberprokuroras  Vladimiras Lvovas  centristas Valstybės kontrolierius  Ivanas Godnevas  oktiabristas

Antrosios sudėties laikinosios vyriausybės darbas baigėsi Liepos krize, kuri kilo dėl nesutarimų vyriausybėje dėl žemės pardavimo, rinkimų į Steigiamąjį Susirinkimą, santykių su Ukrainos centrine taryba. Liepos 2(15) d. iš vyriausybės pasitraukė kadetai, po to krizė dar paaštrėjo dėl Liepos įvykių. Liepos 7(20) d. atsistatydino ministras pirmininkas Lvovas.

 Trečioji sudėtis 

Trečiosios sudėties laikinoji vyriausybė (antroji koalicinė vyriausybė) buvo sudaryta 1917 m. liepos 24 d. pagal Julijaus kalendorių (rugpjūčio 6 d. pagal Grigaliaus kalendorių). Į jos sudėtį įėjo:

 Postas  Asmuo  Partija Ministras pirmininkas, karo ministras ir jūrų ministras  Aleksandras Kerenskis  eseras Ministro pirmininko pavaduotojas ir finansų ministras  Nikolajus Nekrasovas  radikalas demokratas Vidaus reikalų ministras  Nikolajus Avksentjevas  eseras Užsienio reikalų ministras  Michailas Tereščenko  nepartinis Teisingumo ministras  Aleksandras Zarudnas  trudovikas Susisiekimo ministras  Piotras Jurenevas  kadetas Prekybos ir pramonės ministras  Sergejus Prokopovičius  nepartinis Liaudies švietimo ministras  Sergejus Oldenburgas  kadetas Žemės ūkio ministras  Viktoras Černovas  eseras Pašto ir telegrafo ministras  Aleksejus Nikitinas  menševikas Darbo ministras  Matvejus Skobelevas  menševikas Maisto ministras  Aleksejus Pešechonovas  liaudies socialistas Valstybinės šalpos ministras  Ivanas Jefremovas  radikalas demokratas Švenčiausiojo Sinodo oberprokuroras, nuo rugpjūčio 5(18) d. religijų ministras  Antonas Kartašiovas  kadetas Valstybės kontrolierius  Fiodoras Kokoškinas  kadetas

Laikinoji vyriausybė sušaukė Maskvoje rugpjūčio 12(25)-15(28) d. vykusį Valstybinį pasitarimą. 

Trečiosios sudėties laikinosios vyriausybės darbas baigėsi žlugus Kornilovo žygiui. Atsistatydino didžioji dalis ministrų, rugsėjo 1(14) d. valdžia buvo perduota Direktorijai iš 5 narių (ministro pirmininko Kerenskio, vidaus reikalų ministro Nikitino, užsienio reikalų ministro Tereščenko, karo ministro Verchovskio ir jūrų ministro Verderevskio).

Naujos sudėties laikinosios vyriausybės formavimui buvo sušauktas rugsėjo 14(27) - rugsėjo 22 (spalio 5) d. vykęs Demokratinis pasitarimas. Jame buvo išrinktas Priešparlamentas.

 Ketvirtoji sudėtis 

Ketvirtosios sudėties laikinoji vyriausybė (trečioji koalicinė vyriausybė) buvo sudaryta 1917 m. rugsėjo 25 d. pagal Julijaus kalendorių (spalio 8 d. pagal Grigaliaus kalendorių). Į jos sudėtį įėjo:

 Postas  Asmuo  Partija Ministras pirmininkas ir Vyriausiasis kariuomenės vadas  Aleksandras Kerenskis  eseras Ministro pirmininko pavaduotojas ir prekybos ir pramonės ministras  Aleksandras Konovalovas  kadetas Vidaus reikalų ministras ir pašto ir telegrafo ministras  Aleksejus Nikitinas  menševikas Užsienio reikalų ministras  Michailas Tereščenko  nepartinis Teisingumo ministras  Pavelas Maliantovičius  menševikas Susisiekimo ministras  Aleksandras Liverovskis  nepartinis Finansų ministras  Michailas Bernackis  nepartinis Liaudies švietimo ministras  Sergejus Salazkinas  nepartinis Žemės ūkio ministras  Semionas Maslovas  eseras Darbo ministras  Kuzma Gvozdevas  menševikas Maisto ministras  Sergejus Prokopovičius  nepartinis Valstybinės šalpos ministras  Nikolajus Kiškinas  kadetas Karo ministras  Aleksandras Verchovskis  nepartinis Jūrų ministras  Dmitrijus Verderevskis  nepartinis Religijų ministras  Antonas Kartašiovas  kadetas Valstybės kontrolierius  Sergejus Smirnovas  kadetas Ekonominės tarybos pirmininkas  Sergejus Tretjakovas  nepartinis

Ketvirtos sudėties laikinoji vyriausybė buvo patvirtinta Priešparlamento.

Ketvirtosios sudėties laikinosios vyriausybės darbas baigėsi, kai ją nuvertė bolševikai. Visi jos nariai išskyrus išvykusį ministrą pirmininką Kerenskį, buvo suimti Žiemos rūmuose. Vietoje laikinosios vyriausybės buvo suformuota Liaudies komisarų taryba.

Spalio 26 (lapkričio 8) - lapkričio 1(14) d. laikinajai vyriausybei ištikimos pajėgos bandė prasiveržti į Petrogradą (Kerenskio-Krasnovo žygis), bet nesėkmingai. Keletas paleistų ministrų dar surengė keletą pogrindinių posėdžių, bet lapkričio 17(30) d. paskelbė pareiškimą, kuriuo atsisakė įgaliojimų ir paragino telktis apie Steigiamąjį susirinkimą, po ko dauguma pasirašiusių vėl buvo suimti.

 Išnašos 

Kategorija:Rusijos istorija